Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 586/13/8806	Košice, 4.11.2013
EEČ : 2-65-327-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Moldave nad Bodvou, okres Košice - okolie v presne nezistene nezistenom čase v mesiaci júl 2013 do 09.00 hod. dňa 19. 07. 2013 vykonali vlámanie do pivnice č. 12 na Severnej č. 14 tým spôsobom, že rukami vytrhol drevené dosky nad dverami pivnice, cez takto vzniknutý otvor vnikol dnu do pivnice, odkiaľ odcudzil 4 ks zimné pneumatiky 175 R14 zn. Barum so železnými diskami, príklepovú vŕtačku, 2 ks murárskych hladidiel, murársku kelňu a železné miešadlo na omietky, čím svojím konaním pre XXXXX spôsobil odcudzením vecí škodu vo výške 261,65,- € a na zariadení nespôsobil žiadnu škodu.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného policajta OO PZ XXXXX sp. zn. ORP-982/MO-KS-2013 zo dňa 19. 07. 2013 bolo začaté trestné stíhanie a vznesené  obvinenie XXXXX pre prečin krádeže podľa § 212 ods. 2 písm. a/ Trestného zákona na tom skutkovom základe, ako je uvedené vo výrokovej časti tohto uznesenia.

Podľa § 216 ods. Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b/ nahradí škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,

c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Po skončení skráteného vyšetrovania policajt predložil dňa 25. 10. 2013 na tunajšiu prokuratúru vyšetrovací spis s návrhom na vykonanie zmieru na obv. XXXXX.

	Po preskúmaní spisového materiálu som zistil, že v priebehu skráteného vyšetrovania bol k veci vypočutý obvinený, svedkovia, ako aj boli zabezpečené na vec sa vzťahujúce listinné dôkazy. Zároveň som zistil, že u obv. XXXXX sú splnené zákonné podmienky pre podmienečné zastavenie trestného stíhania.

	Trestný zákon za prečin, pre ktorý je obvinený stíhaný, ustanovuje hornú hranicu trestu odňatia slobody do päť rokov.

	Obvinený XXXXX sa k spáchaniu trestnej činnosti v prípravnom konaní v celom rozsahu priznal, vyhlásil, že spáchal skutok, svoje konanie oľutoval, odcudzené veci vydal  a tieto boli  vrátené poškodenému a požiadal prokurátora o podmienečné zastavenie trestného stíhania.

	Svedok-poškodený  XXXXX vo svojej výpovedi uviedol, že všetky odcudzené veci mu boli vrátené v nepoškodenom stave.

	Zo správy z miesta trvalého bydliska je obvinený charakterizovaný kladne. 

XXXXX bol doposiaľ 2x súdne trestaný, pričom naposledy rozsudkom Okresného súdu Košice - okolie sp. zn. 5T 194/05 zo dňa 03. 04. 2006 pre trestný čin podľa § 140 ods. 2 Trestného zákona a odsúdený k trestu odňatia slobody s podmienečným odkladom jeho výkonu do 03. 10. 2008.

	Vzhľadom na osobu obvineného a na okolnosti prípadu možno považovať podmienečne zastavenie trestného stíhania s uložením skúšobnej doby v trvaní 15 mesiacov u obv. XXXXX za dostačujúce.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor